41.

mener, at det er nødvendigt at støtte jernbanetransporten på europæisk og nationalt plan, også i lyset af de udfordringer, som sektoren står over for. Derfor — opfordrer Regionsudvalget jernbanesektoren til at yde et større bidrag til bæredygtig turisme ved at skabe nye jernbaneforbindelser og genetablere driften af jernbaneforbindelser, der allerede er nedlagt — opfordrer Regionsudvalget jernbanesektoren og medlemsstaterne til at øge udbuddet af nat- og biltog — opfordrer Regionsudvalget Kommissionen til at etablere et sammenhængende europæisk højhastighedsjernbanenet som et alternativ eller supplement til flytransport og privat transport uden at det går ud over udbygningen af infrastrukturen for regional- og godstog — tilskynder Regionsudvalget jernbanesektoren til løbende at fremme digitaliseringen og forbedre adgangen til sine tjenester gennem udvikling af apps og platforme til billetsalg og etablering af et fælles europæisk system til salg af togbilletter — støtter Regionsudvalget jernbanesektoren og medlemsstaterne i deres bestræbelser på at fremme interoperabilitet inden for international transport — opfordrer Regionsudvalget medlemsstaterne til at fremme og finansiere programmer, der skal flytte gods fra vej til bane ved hjælp af nye projekter, såsom det polske program »Tiry na tory« (5) (fra lastbil til tog), og at udveksle bedste praksis for ændring af transportformer — opfordrer Regionsudvalget de regionale og nationale myndigheder til at udarbejde langsigtede transportplaner, hvor jernbanetransport spiller en hovedrolle, hvis det er relevant, og bemærker, at jernbanerne skal fremmes som et nøgleelement i bestræbelserne på at løse problemerne med en transportrelateret marginalisering af perifere og/eller mindre udviklede regioner. For så vidt angår regioner, der ikke drager fordel af jernbanetransport, såsom regionerne i den yderste periferi, er det tilrådeligt at finde alternative og passende mobilitetsløsninger, der passer til de faktiske forhold i disse regioner — opfordrer Regionsudvalget de regionale myndigheder til at støtte de endnu eksisterende monumenter fra jernbanehistorien, museer og historiske jernbaneterminaler som kulturarv i deres regioner — anbefaler Regionsudvalget, at de lokale myndigheder i samarbejde med jernbanevirksomhederne fremmer og gennemfører sammenhængende »dør-til-dør«-transportløsninger under hensyntagen til projekter i den kollaborative økonomi såsom delecykler — anbefaler Regionsudvalget, at der lanceres omfattende fælles markedsføringskampagner for regioner og jernbaner, hvor der anvendes en bred vifte af medier og informationskanaler. Det anbefales ligeledes at anvende jernbanestationer og togvogne som kulturbærere, hvilket vil bidrage til at uddanne og til at etablere og uddybe relationerne til passagererne og skabe social bevidsthed om, at jernbanerne kan yde et afgørende bidrag til bekæmpelsen af klimaændringer — opfordrer Regionsudvalget medlemsstaterne og de regionale myndigheder til at støtte investeringer i opførelsen af intermodale terminaler på strækninger og grænser til tredjelande og til at modernisere og vedligeholde jernbanestationer, herunder adgangsveje, samt udpege og anlægge parkeringspladser for personer, der kører i bil til stationen;